**Kedves Szülők!**

Iskolánkban a 2015/16. tanévben lehetőséget szeretnénk teremteni a **hangszeres: zongora, furulya, fuvola, gitár, népi tánc tanszakok és** újdonságként **grafika** igény szerinti indításával.

A csoportos tanszakok közül a **néptánc** az alsó tagozat 1-2-3. osztályában heti egy testnevelés órát vált ki. Rendkívül kedvező fizetési feltételekkel vehetik iskolánk diákjai igénybe ezt a művészeti képzést. **Cserta Gábor** lelkes fiatal oktató tartja továbbra is a délutáni játékos-mozgásos foglalkozásokat a művelődési házban. A tanév végén bemutatják majd a csoportok tanult koreográfiákat.

A **hangszeres** oktatás **15.000 Ft/fő/félév** térítési díj ellenében vehető igénybe. Kedvező, négy részletben fizethető az éves 30.000 Ft. Heti 1 egyéni hangszeres és 1 szolfézs órát tartalmaz ez a díj. A tanulmányokról kiállított bizonyítvány ára külön fizetendő. Aki hátrányos helyzetét igazoló dokumentummal rendelkezik, térítésmentesen tanulhat hangszeren. Amennyiben a jelentkezők létszáma eléri az **5 fő**t, indulhat a tanszak. Az iskolánkban 2 zongora is rendelkezésre áll a gyakorlásra, a művészeti iskolától pedig alacsony áron más hangszerek bérelhetőek.

Kérünk minden érdeklődőt, a tervezhetőség, szervezés miatt, hogy lehetőség szerint juttassa be még a nyári szünetben a nála lévő jelentkezési lapot. Az iskolában szerdánként, az utolsó hét minden napján lehet kérni, kitölteni ilyen űrlapot.

Köszönettel: Vargáné Gáspár Zita

(koordináló pedagógus)

Kincsesbánya, 2015. augusztus 6.